

 

|  |
| --- |
| **Opis projektu** |

|  |  |
| --- | --- |
| **Názov projektu:** | **Podpora sprostredkovania zamestnania a odborných poradenských služieb poskytovaných úradmi práce, sociálnych vecí a rodiny** |
| **Žiadateľ:** | **Ústredie práce, sociálnych vecí a rodiny** |
| **Celkové výdavky projektu (EUR):** | **8 973 830,80** **EUR** |
| **Požadovaná výška NFP (EUR):** | **8 973 830,80** **EUR** |
| **Dĺžka realizácie aktivít projektu (mesiace):** | **54 mesiacov** |
| **Umiestnenie projektu (NUTS III):** | **Trnavský samosprávny kraj, Nitriansky samosprávny kraj, Trenčiansky samosprávny kraj, Banskobystrický samosprávny kraj, Žilinský samosprávny kraj, Prešovský samosprávny kraj, Košický samosprávny kraj** |



Programové obdobie 2007 – 2013

**Obsah**

**1. Úvod**

Názov projektu: **Podpora sprostredkovania zamestnania a odborných poradenských služieb poskytovaných úradmi práce, sociálnych vecí a rodiny**

Umiestnenie projektu: Samosprávny kraj / katastre obcí

**Trnavský samosprávny kraj, Nitriansky samosprávny kraj, Trenčiansky samosprávny kraj, Banskobystrický samosprávny kraj, Žilinský samosprávny kraj, Prešovský samosprávny kraj, Košický samosprávny kraj**

1.1 Hlavné ciele

Špecifické ciele (výsledky projektu):

* Podporovanie sprostredkovania zamestnania, informačno-poradenských a odborných poradenských služieb s dôrazom na uplatniteľnosť v podmienkach 3-zónového systému služieb zamestnanosti
* Podporovanie sprostredkovania zamestnania a aktivovanie klientov úradov práce s dôrazom na ich umiestnenie na trhu práce so sekundárnym cieľom obnovenia a udržania ich pracovných návykov
* Zvýšenie informovanosti klientov úradov práce, ovplyvňovanie rozhodovania a správania sa uchádzačov o zamestnanie pri hľadaní zamestnania. Poskytovanie informácií a odborných rád súvisiacich s voľbou povolania, výberom zamestnania vrátane zmeny zamestnania, výberom zamestnanca a adaptáciou zamestnanca v novom prostredí.
* Podporovanie rôznych stratégií informovanosti o aktívnych opatreniach na trhu práce a o voľných pracovných miestach
* Masmediálna informovanosť širokej verejnosti o voľných pracovných miestach, o poskytovaných službách zamestnanosti úradov práce, sociálnych vecí a rodiny
* Podporovanie a rozširovanie neštátnych služieb zamestnanosti najmä do regiónov postihnutých dlhodobou nezamestnanosťou prostredníctvom agentúr podporovaného zamestnávania
* Štandardizácia všetkých úradov práce za účelom jednoduchej orientácie klientov pri poskytovaní služieb zamestnanosti

Cieľ projektu:

Zvýšenie zamestnanosti a zamestnateľnosti modernizáciou tradičných a podporou nových nástrojov a metód sprostredkovania zamestnania, informačno-poradenských služieb (IPS), odborných poradenských služieb (OPS) a podpora 3-zónového systému služieb zamestnanosti (SSZ)

1.2 Žiadateľ

Všeobecné informácie o žiadateľovi:

Názov žiadateľa: Ústredie práce, sociálnych vecí a rodiny

Právna forma: rozpočtová organizácia

IČO: 30794536

IČ DPH: ––

Sídlo žiadateľa: Špitálska 8, 812 67 Bratislava

Číslo bankového účtu: 7000176235/8180

Organizácia v pôsobnosti žiadateľa vo vzťahu k projektu:

Názov: úrady práce, sociálnych vecí a rodiny so sídlom v:

|  |  |  |  |  |
| --- | --- | --- | --- | --- |
| Dunajská Streda | Komárno | Ružomberok | Bardejov | Spišská Nová Ves |
| Galanta | Levice | Žilina | Humenné | Trebišov |
| Piešťany | Nitra | Banská Bystrica | Poprad | Kežmarok |
| Senica | Nové Zámky | Banská Štiavnica | Prešov |  |
| Trnava | Topoľčany | Brezno | Stará Ľubovňa |  |
| Partizánske | Čadca | Lučenec | Stropkov |  |
| Nové Mesto n. V. | Dolný Kubín | Revúca | Vranov n. Topľou |  |
| Považská Bystrica | Námestovo | Rimavská Sobota | Košice |  |
| Prievidza | Liptovský Mikuláš | Veľký Krtíš | Michalovce |  |
| Trenčín | Martin | Zvolen | Rožňava |  |

**2. Účelnosť navrhovaného projektu**

2.1 Krátky popis existujúcej situácie

Cieľové skupiny projektu:

* **Uchádzači o zamestnanie** (ďalej len UoZ)
* **Znevýhodnení uchádzači o zamestnanie** (ďalej len ZUoZ)
* **Záujemcovia o zamestnanie** (ďalej len ZoZ)
* **Študenti a absolventi stredných a vysokých škôl**
* **Zamestnávatelia**
* **Štátni poskytovatelia služieb zamestnanosti**
* **Neštátni poskytovatelia služieb zamestnanosti**
* **Zamestnanci verejných služieb zamestnanosti**

|  |  |  |
| --- | --- | --- |
| Cieľová skupina: | Charakteristika | Početnosť: |
| Uchádzači o zamestnanie v rámci SR s výnimkou BSK | v zmysle Zákona č. 5/2004 Z.z. o službách zamestnanosti | 353 114 k 31.10.2009 |
| Záujemcovia o zamestnanie v rámci SR s výnimkou BSK | v zmysle Zákona č. 5/2004 Z.z. o službách zamestnanosti | 217 280 k 31.10.2009 |
| Znevýhodnení uchádzači o zamestnanie v rámci SR s výnimkou BSK | v zmysle Zákona č. 5/2004 Z.z. o službách zamestnanosti | 217 280 k 31.10.2009 |
| Študenti a absolventi stredných a vysokých škôl  v rámci SR s výnimkou BSK | v zmysle Zákona č. 5/2004 Z.z. o službách zamestnanosti | 180 000 – údaj za 3 roky – ročne 60 000 (žiaci končiacich ročníkov SŠ + UoZ a ZoZ absolventi) |
| Neštátni poskytovatelia služieb zamestnanosti | Agentúry podporovaného zamestnávania | 10 |
| Zamestnávatelia | v zmysle Zákona č. 5/2004 Z.z. o službách zamestnanosti | 123 581 k 30.06.2009 (počet zamestnávateľov evidovaných v pôsobnosti úradov PSVR – sledovanie polročne) |
| Zamestnanci verejných služieb zamestnanosti a štátni poskytovatelia služieb zamestnanosti | zamestnanci úradov PSVR a Ústredia PSVR vo verejnom záujme a zamestnanci úradov PSVR a Ústredia PSVR v štátnej službe | 3 400 k 10/2009 |

V súčasnej situácii si uchádzači o zamestnanie vyžadujú osobitnú starostlivosť, pričom jednou z foriem pomoci môžu byť i opatrenia v rámci aktivít NP VII-2. Situácia na trhu práce v  Slovenskej republike (ďalej len SR) aj v súvislosti s narastaním hospodárskej krízy je v súčasnosti charakterizovaná stúpajúcim trendom miery nezamestnanosti a počtu evidovaných uchádzačov o zamestnanie. Miera nezamestnanosti v SR **31.10.2009** dosiahla **12,40%** pričom najnižšia miera nezamestnanosti bola v rámci Trnavského kraja **8,12%** (Galanta –**5,64%**) a najvyššia miera nezamestnanosti v Banskobystrickom kraji **18,96%** (Rimavská Sobota – **33,09%**). Prehlbovanie hospodárskej krízy sa už priamo prejavilo vo zvýšenom prítoku UoZ do evidencie uchádzačov o zamestnanie úradov PSVR. V porovnaní s koncom roka 2008 nastal nárast počtu UoZ v evidencii UoZ úradov PSVR o **100 765**. Kým v roku 2008 sa postupne zvyšoval počet znevýhodnených a osobitne dlhodobo evidovaných UoZ, v súčasnosti sa tento trend mierne zmenil, keďže sa evidovanými UoZ stávajú aj občania, ktorí boli prepustení v dôsledku hospodárskej krízy, ktorí doteraz neboli v evidencii UoZ. Naďalej však ZUoZ v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, predstavujú najvyšší podiel UoZ, ktorý dosahoval až **61,53%** zo všetkých UoZ (z toho dlhodobo evidovaní UoZ tvorili **63,39%**).

Projekt je vypracovaný na obdobie 54 mesiacov. V uvedenom období vo väzbe na prebiehajúcu krízu, dopady krízy na reálnu ekonomiku, spomalenie ekonomického rastu dochádza k znižovaniu zamestnanosti v mnohých sektoroch. V prípade zvýšenia počtu nezamestnaných z radov kvalifikovanej pracovnej sily sa ešte viac zvyšuje zotrvávanie v nezamestnanosti uchádzačov o zamestnanie so zvýšenými rizikom umiestnenia sa na trhu práce. Projekt prispeje k zmierneniu týchto dopadov.

2.2 Predpokladaná situácia v budúcnosti

Očakávaný stav v oblastiach súvisiacich s výsledkami a dopadmi projektu

|  |  |  |  |  |  |  |
| --- | --- | --- | --- | --- | --- | --- |
| Typ | Názov | Merná jednotka | Východisko | | Plán | |
| hodnota | rok | hodnota | rok |
| **Výsledok** | Počet osôb cieľovej skupiny zapojených do podporených projektov – muži  V.1.0.0.0.063.0002 | počet | 0 | 2009 | 250 000 | 2014 |
| Počet osôb cieľovej skupiny zapojených do podporených projektov – ženy  V.1.0.0.0.063.0003 | počet | 0 | 2009 | 250 000 | 2014 |
| Počet osôb cieľovej skupiny zapojených do podporených projektov – spolu  V.0.0.0.0.063.0001 | počet | 0 | 2009 | 500 000 | 2014 |
| **Dopad** | Počet úspešne umiestnených UoZ – muži  D.1.0.0.0.160.0003 | počet | 0 | 2014 | 62 500 | 2019 |
| Počet úspešne umiestnených UoZ – ženy  D.1.0.0.0.160.0004 | počet | 0 | 2014 | 62 500 | 2019 |

2.3 Ďalšie využitie výsledkov projektu

.

Podporovanie sprostredkovania zamestnania, podporovanie informačno-poradenských služieb a zvyšovanie zamestnateľnosti patrí medzi kľúčové nástroje aktívnej politiky trhu práce. Multiplikačný efekt výsledkov a výstupov národného projektu bude zabezpečený implementáciou Európskej stratégie zamestnanosti a akčných plánov vyplývajúcich zo Stratégie konkurencieschopnosti SR.

Aktivity národného projektu z programového obdobia 2007-2013 nadväzujú na výsledky a výstupy projektov realizovaných v programovom období 2004-2006 a budú východiskom pre implementáciu projektov v budúcnosti.

K šíreniu výsledkov a výstupov národného projektu ďalej prispejú aj postupy a metódy realizácie jednotlivých projektových aktivít, získané konečnými užívateľmi, ktoré budú využité pri implementácii ďalších projektov v oblasti sprostredkovania zamestnania.

2.4 Prínos realizácie projektu

Prínos resp. súlad projektu s vecne príslušnými strategickými a plánovacími dokumentmi (PHSR kraja a regiónu, ÚP VÚC, ÚP obce, Národné stratégie – rezortné)

Prínos k horizontálnym prioritám

Národný projekt je vypracovaný v súlade s nariadeniami k štrukturálnym fondom a so zameraním Národného strategického referenčného rámca na roky 2007 – 2013 (ďalej NSRR). Pri formovaní jeho obsahu vychádzali tvorcovia z potreby zharmonizovať nastavenie operačného programu s ostatnými strategickými dokumentmi zameranými na oblasť zamestnanosti a sociálnej inklúzie. Medzi tieto kľúčové dokumenty patria:

* Stratégia konkurencieschopnosti Slovenska do roku 2010 a na ňu nadväzujúce Akčné plány
* Národný program reforiem Slovenskej republiky na roky 2006 – 2008
* Národný akčný plán dekády začleňovania rómskej populácie 2005 – 2015
* [Národný akčný plán sociálnej inklúzie 2004 - 2006](http://www.employment.gov.sk/mpsvrsr/internet/home/page_pdf.php?id=580&sID=76becd7f197f5830c047cd06deac3461)
* Národná správa o stratégiách sociálnej ochrany a sociálnej inklúzie pre roky 2006-2008
* Národný akčný plán na prevenciu a elimináciu násilia páchaného na ženách
* Návrh opatrení na zosúladenie rodinného a pracovného života v roku 2006

s výhľadom do roku 2010

Prínos k horizontálnym prioritám:

Národný projekt dodržiava princípy horizontálnej priority Rovnosť príležitostí. Operačný program Zamestnanosť a sociálna inklúzia podporuje rovnosť príležitostí prierezovo vo všetkých prioritných osiach, a to prostredníctvom konkrétnych aktivít, ktoré vytvárajú podmienky na rovný prístup na trh práce ako aj k sociálnym službám. Rovnosť príležitostí je jedným zo základných princípov uplatňovaných v EÚ a je súčasťou všeobecných ľudských práv. Rovnosť príležitostí je súčasťou Európskej stratégie zamestnanosti. V zmysle nariadenia Európskeho parlamentu a Rady (ES) č. 1081/2006 musí prijímateľ pomoci zdokumentovať a vysvetliť, aký dopad bude mať projekt z hľadiska rodovej rovnosti a rovnosti príležitostí.

Pri realizácii národného projektu bude pre všetkých jeho účastníkov zaručený prístup  rešpektovania rovnosti príležitostí, antidiskriminácie a rodovej disparity, priamej alebo nepriamej diskriminácie podľa pohlavia, manželského stavu a rodinného stavu, rasy, farby pleti, sexuálnej orientácie, jazyka, veku, zdravotného postihnutia, viery a náboženstva, politického alebo iného zmýšľania, odborovej činnosti, národného alebo sociálneho pôvodu, príslušnosti k národnosti alebo etnickej skupine, majetku, rodu, alebo iného postavenia alebo sociálneho pôvodu, príslušnosti k národnosti alebo etnickej skupine, majetku, rodu, alebo iného postavenia.

**3. Navrhované riešenie**

3.1 Základné predpoklady

Základné predpoklady pre realizáciu projektu sú vytvorené:

* Zákonom č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov,
* Zákonom č. 453/2003 Z.z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov,
* Zákona č. 428/2002 Z. z. o ochrane osobných údajov v znení neskorších predpisov,
* Zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* Zákon NR SR č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov

Skúsenosti Ústredia PSVR a úradov PSVR s implementáciou národných projektov v rámci programového obdobia 2004 – 2006 sú predpokladom úspešnej implementácie projektu. Projekt nadväzuje na NP VII a NP VII A, NP VII B, ktoré boli realizované od roku 2004 do roku 2008, a ktoré sa ukázali ako účinný a efektívny nástroj na realizáciu sprostredkovania zamestnania a informačno-poradenských služieb.

3.2 Navrhované aktivityprojektu

Projekt bude realizovaný ústredím a úradmi v regiónoch Západné, Stredné a Východné Slovensko s výnimkou Bratislavského kraja. V rámci niektorých aktivít projektu budú podporené aktívne opatrenia trhu práce definované v ustanoveniach §§ 32, 42, 58 a v nadväznosti na ust. § 43 zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len zákon o službách zamestnanosti). Vzhľadom na personálne kapacity úradov prevažná časť aktivít projektu bude zabezpečená dodávateľským spôsobom.

|  |  |  |  |
| --- | --- | --- | --- |
| Aktivita | Väzba na merateľný ukazovateľ výsledku[[1]](#footnote-1) | Merná jednotka | Počet jednotiek |
| 1. Podpora poskytovania informácií a sprostredkovania zamestnania | Počet osôb cieľovej skupiny zapojených do projektov | počet | 500 000 |
| 2. Podpora poskytovania služieb zamestnanosti v 3-tej zóne | Počet osôb cieľovej skupiny zapojených do projektov | počet | 313 131 |
| 3. Porovnávanie modelov osvedčených metodík dobrej praxe | ––––––––- | projekt | 0 |
| 4. Štandardizácia vybavenia 3-zónového systému poskytovania služieb zamestnanosti | ––––––––- | projekt | 1 |
| 5. Finalizácia informačných a odborných materiálov v printovej a elektronickej podobe | ––––––––– | projekt | 1 |
| Podporná aktivita - Riadenie projektu | ––––––––- | projekt | 1 |
| Podporná aktivita - Publicita a informovanosť | ––––––––- | projekt | 1 |

**Projekt bude realizovaný prostredníctvom nasledujúcich aktivít:**

**Hlavné aktivity**

Aktivita 1 - Podpora poskytovania informácií a sprostredkovania zamestnania

Aktivita 2 - Podpora poskytovania služieb zamestnanosti v 3-tej zóne

Aktivita 3 - Porovnávanie modelov osvedčených metodík dobrej praxe

Aktivita 4 - Štandardizácia vybavenia 3 – zónového systému poskytovania služieb zamestnanosti

Aktivita 5 - Finalizácia informačných a odborných materiálov v printovej a elektronickej podobe

**Podporné aktivity**

Riadenie projektu

Publicita a informovanosť

**Aktivita 1 - Podpora poskytovania informácií a sprostredkovania zamestnania**

**Aktivita 1.1 - Burzy práce**

**Burzy práce (ďalej len BP)** - ich hlavným cieľom je prezentácia ponúk voľných pracovných miest (ďalej len VPM) od viacerých zamestnávateľov. BP sú organizované Ústredím PSVR, vytvárajú priestor osobným stretnutiam a kontaktom UoZ a záujemcov o zamestnanie (ďalej len ZoZ) na jednom miestes viacerými zamestnávateľmi, personálnymi agentúrami ponúkajúcimi VPM, vzdelávacími agentúrami, štátnymi organizáciami a inými špecializovanými spoločnosťami zameranými na vzdelávanie a poskytovanie informácií relevantných pre uplatnenie sa na trhu práce. Cieľom BP je poskytnúť UoZ, ZoZ, študentom, absolventom stredných a vysokých škôl, ako aj pracujúcim, ktorí si hľadajú iné zamestnanie, vhodné pracovné miesta, poradiť a poskytnúť im informácie o ďalších možnostiach zamestnania sa, resp. poskytnúť množstvo nových informácií, ktoré im pomôžu pri hľadaní práce.

BP je dvojdňová aktivitas celoslovenským zastúpením zamestnávateľov pre účastníkov z celého Slovenska s výnimkou BSK.

Súbežne s BP bude pre návštevníkov pripravený bohatý sprievodný program, napr. budú prebiehať odborné semináre a konzultácie, workshopy na aktuálne témy týkajúce sa trhu práce, ukážky assessment centier a testovanie osobnostných/osobných predpokladov pre výkon konkrétneho povolania a testovanie jazykových znalostí a poskytovanie poradenskej činnosti záujemcom z radov občanov so ZP.

Celkom plánujeme počas realizácie projektu zrealizovať 4 burzy práce s celoslovenským zastúpením zamestnávateľov, ktoré sú určené pre účastníkov z celého Slovenska s výnimkou BSK.

Aktivita bude realizovaná dodávateľsky prostredníctvom dodávateľov vybraných na základe verejného obstarávania. Finančné prostriedky budú hradené dodávateľom z úrovne ústredia PSVR.

**Veľtrh práce Job Expo (v roku 2010, 2012, 2013 a 2014)** – je dvojdňová aktivita realizovaná Ústredím PSVR. Veľtrh práce Job Expo je burzou práce s celoslovenským zastúpením zamestnávateľov pre účastníkov z celého Slovenska s výnimkou BSK. Jej cieľom je poskytnúť uchádzačom o zamestnanie, záujemcom o zamestnanie, študentom, absolventom stredných a vysokých škôl, ako aj pracujúcim, ktorí si hľadajú iné zamestnanie, pracovné miesta, poradiť a poskytnúť im informácie o ďalších možnostiach zamestnania sa, resp. poskytnúť množstvo nových informácií, ktoré im pomôžu pri hľadaní práce.

Počas dvoch dní sa stretnú na jednom mieste zamestnávatelia, personálne agentúry ponúkajúce voľné pracovné miesta, vzdelávacie agentúry, štátne organizácie a iné špecializované spoločnosti zamerané na vzdelávanie a poskytovanie informácií relevantných pre uplatnenie sa na trhu práce s návštevníkmi, ktorí si hľadajú prácu.

Súbežne s veľtrhom práce bude pre návštevníkov pripravený bohatý sprievodný program, napr. budú prebiehať odborné semináre a konzultácie, ukážky assessment centier a testovanie osobnostných/osobných predpokladov pre výkon konkrétneho povolania a testovanie jazykových znalostí.

Kompletné organizačno-technické zabezpečenie veľtrhu bude realizované dodávateľsky. Finančné prostriedky budú hradené dodávateľovi z úrovne Ústredia PSVR.

**Aktivita 1.2 - Podpora tvorby prezentácií o trhu práce, nástrojoch AOTP, výstupoch národných projektov v informačnom systéme ústredia a úradov PSVR**

aktivita zrušená

**Aktivita 1.3 - Informačná podpora činnosti agentov pre pracovné miesta**

aktivita zrušená

**Aktivita 1.4 - Televízne relácie o problematike trhu práce**

V súčasnosti sa stále prejavujú výsledky svetovej hospodárskej krízy. Pri zmierňovaní dopadov krízy na zamestnanosť môže vo veľkej miere pomôcť aj vhodná a aktívna úloha médií pri poradenstve a vytváraní pozitívnych príkladov. Cez programovú službu tak budú ústredie a úrady vytvárať vplyv na presadzovanie aktívnej politiky trhu práce, ktorá bude orientovaná na individuálne potreby zamestnaných a nezamestnaných, na vzdelávanie a na podporu štrukturálnej a geografickej mobility.

Mediálna stratégia, ktorá predstavuje tvorbu, vypracovanie a odvysielanie reportáží, tematických rozhovorov alebo ilustračných záberov a upútavkových spotov, pre Ústredie PSVR a úrady PSVR. Mediálne výstupy a tematické rozhovory budú odvysielané v celoštátnych a regionálnych televíziách.

Obsah výstupov bude zameraný na aktuálnu problematiku trhu práce s dôrazom na:

* publicistiku o aktívnej zamestnanosti,
* pozitívne príklady občanov, ktorí sa vrátili na trh práce za pomoci úradu,
* sociálne a právne poradenstvo,
* pomoc a podporu pri strate zamestnania,
* aktivity podporujúce zamestnávanie znevýhodnených UoZ na trhu práce,
* informovanosť o nástrojoch aktívnej politiky trhu práce,
* informovanosť občanov so ZP,
* zamestnanie v zahraničí.

Výsledkom aktivity je zvýšenie informovanosti verejnosti celoplošne.

Aktivita bude realizovaná dodávateľsky prostredníctvom verejného obstarávania realizovaného z úrovne Ústredia PSVR. Financovanie aktivity bude zabezpečené z úrovne ústredia.

**Aktivita 1.5 - Rozšírenie funkcionality Integrovaného systému typových pozícií (ISTP) a spracovanie typových pozícií z programu ISTP do podoby informačných materiálov**

V rámci aktivity, ktorá bude zabezpečená dodávateľsky, bude spracovaných cca 200 novo vypracovaných najžiadanejších typových pozícií na trhu práce z programu [www.istp.sk](http://www.istp.sk). Aktivita nadväzuje na NP VIIA, počas ktorého bolo spracovaných 900 pracovných pozícií. Pozície, ktoré budú spracované a následne vytlačené, sú nové, ktoré v čase realizácie NP VIIA neboli spracované a zverejnené v projekte ISTP.

Výsledkom verejného obstarávania bude stanovenie presného počtu spracovaných pracovných pozícií, aktuálne najžiadanejších na trhu práce so zameraním na povolania vhodné pre ženy. Cieľom novo spracovaných pracovných pozícií z programu ISTP je rozšírenie už existujúcej kartotéky typových pozícií, ktoré vhodnou formou prinášajú UoZ, ZoZ a absolventom SŠ najdôležitejšie informácie o rôznych pracovných pozíciách z rôznych pracovných oblastí pre všetky stupne vzdelania, čím sa zvýši informovanosť klientov úradov PSVR a uľahčí sa ich orientácia na súčasnom trhu práce.

Výstupom aktivity bude 1 súbor vo formáte PDF na 4 CD, ktorého obsahom budú novo vypracované typové pozície z programu [www.istp.sk](http://www.istp.sk) pripravené na tlač.

Obsahom každej pracovnej pozície, ktorá je spracovaná do podoby informačného materiálu sú najdôležitejšie informácie o príbuzných pozíciách danej pracovnej pozície, požadovanom stupni vzdelania, charakteristike pracovnej pozície, charaktere práce, predmete práce, požiadavkách na zamestnanca, podmienkach na výkon práce, zdravotných obmedzeniach, záujmovom type záujemcu a konkrétne príklady prác.

V rámci tejto aktivity bude zabezpečené využitie Integrovaného systému typových pozícií (ISTP) v prepojení na informačný systém služieb zamestnanosti (ďalej ISSZ). Využitím týchto dvoch informačných systémov bude dosiahnuté vytvorenie analýzy individuálneho potenciálu jednotlivých UoZ v ISTP (ďalej AIP), čo umožní efektívnejšie využitie vytvoreného AIP pre aktívne poskytovanie služieb nástrojov AOTP v 3-zónovom systéme služieb zamestnanosti.

Na základe získaných a verifikovaných údajov o uchádzačoch o zamestnanie a záujemcoch o zamestnanie (ďalej len „UoZ“ a „ZoZ“) bude spracovaná komplexná analýza kvalifikačných predpokladov, praxe (podľa zamestnaní), osobnostných predpokladov, všeobecných spôsobilostí, zdravotných obmedzení na diagnostiku pracovného potenciálu jednotlivých UoZ a ZoZ na vybraných úradoch PSVR.

Podstatným výstupom bude expertné posúdenie a priradenie kódov novej národnej Štatistickej klasifikácie zamestnaní SK ISCO-08 (ďalej len „SK ISCO-08“) predchádzajúcich a preferovaných zamestnaní jednotlivých UoZ a ZoZ za účelom zmonitorovania možností ich pracovného uplatnenia.

Implementáciou SK ISCO-08 sa uskutoční výber najvhodnejších zamestnaní v súlade s pracovným potenciálom  UoZ a ZoZ, resp. výber adekvátnych rekvalifikačných kurzov a ďalších foriem vzdelávania.

Ďalším prínosom je porovnanie požiadaviek zamestnávateľov s odbornou spôsobilosťou UoZ a ZoZ s cieľom zvyšovania zamestnateľnosti, znižovania nezamestnanosti a skracovania doby nezamestnanosti.

**Rozšírenie aktivity bude pozostávať z nasledujúcich krokov:**

* Analýza funkcionality, vypracovanie technického projektu, návrh databázy, vypracovanie prevodníkov, programovanie a testovanie špecializovanej aplikácie určenej na korekciu dát migrovaných z ISSZ a ISTP. Vytvorená aplikácia bude taktiež slúžiť na zabezpečenie vzájomnej konzistentnosti údajov medzi oboma informačnými systémami. Pre používateľov aplikácie bude vytvorená a distribuovaná metodická príručka.

Výstupom bude: metodická príručka

* Zabezpečenie interaktívnej on line metodickej podpory na korekciu, resp. doplnenie údajov o UoZ a ZoZ. Odborné poradenstvo bude zamerané predovšetkým na správne posúdenie a priradenie kódov SK ISCO-08 predchádzajúcich a preferovaných zamestnaní jednotlivých UoZ a ZoZ. Vypracovanie kritérií a realizácia výberu UoZ a ZoZ s najvyšším potenciálom uplatnenia sa na trhu práce z ISSZ prednostne odporučených pre zaradenie na diagnostiku ich pracovného potenciálu, osobitne so zameraním na mladých ľudí. Odborné pilotné diagnostikovanie UoZ a ZoZ na vybraných úradoch PSVR; zapracovanie získaných poznatkov, skúseností a odporúčaní do projektu a definitívnej verzie metodologických postupov a určenie normatívov časovej a kapacitnej náročnosti diagnostiky pracovného potenciálu UoZ a ZoZ podľa jednotlivých úradov PSVR.

Výstupom bude: správa o výsledkoch pilotného diagnostikovania UoZ a ZoZ na vybraných úradoch PSVR.

* V súčinnosti s ďalšími úradmi vypracovanie časového harmonogramu realizácie diagnostiky pracovného potenciálu UoZ a ZoZ zohľadňujúceho personálne a technické podmienky na jednotlivých úradoch PSVR. Metodické usmerňovanie a koordinácia, zberu chýbajúcich údajov do počítačových databáz za účelom diagnostiky pracovného potenciálu UoZ a ZoZ prostredníctvom existujúcej špecializovanej aplikácie. Spracovanie, verifikácia a štatistické kompilácie získaných údajov a identifikácia problémových záznamov. Odborné posúdenie údajov a vykonanie korekcií potrebných na diagnostikovanie pracovného potenciálu UoZ a ZoZ. Zabezpečenie komplexnej diagnostiky pracovného potenciálu UoZ a ZoZ podľa vopred vypracovaného a schváleného časového harmonogramu. V rámci diagnostiky pracovného potenciálu sa posúdia kvalifikačné predpoklady, prax (podľa zamestnaní), osobnostné predpoklady, všeobecné spôsobilosti a zdravotné obmedzenia jednotlivých UoZ a ZoZ Rozšírenie funkcionality ISTP o možnosť sledovať a vyhodnocovať aktivitu UoZ pri hľadaní si pracovného uplatnenia prostredníctvom prehľadnej evidencie pre zamestnancov úradov práce. Nová funkcionalita ISTP umožní sledovať aktualizácie profilov, záujem zamestnávateľa o profil UoZ (počet klikov), komunikáciu medzi zamestnávateľmi a UoZ a sledovať reakcie na zasielané ponuky voľných miest.

Obsahom záverečného dokumentu bude sumarizácia výsledkov diagnostiky pracovného potenciálu jednotlivých skupín UoZ a ZoZ v členení podľa rôznych kritérií a priorít politiky zamestnanosti.

Výstupom bude: správa o výsledkoch diagnostikovania UoZ a ZoZ na úradoch PSVR.

Aktivita bude realizovaná dodávateľsky prostredníctvom verejného obstarávania realizovaného z úrovne MPSVR SR, resp. Ústredia PSVR. Financovanie aktivity bude zabezpečené z úrovne ústredia.

**Aktivita 2 - Podpora poskytovania služieb zamestnanosti v 3-tej zóne**

**Aktivita 2.1 – Hodnotiace a rozvojové centrá**

Meniaca sa vedomostná, vzdelanostná, profesijná a kariérna štruktúra si vyžaduje zavádzanie nových foriem a metód vzdelávania UoZ. Dôležitým krokom ich pracovného potenciálu a následná správna voľba rozvojových aktivít smerujúcich k uplatneniu sa na trhu práce zlepšením potrebných zručností.

Cieľom aktivity je špecializovaným vzdelávaním pripraviť vybraných pracovníkov UPSVR na využívanie inovatívnej formy vzdelávania a cielenej práce s potenciálom UoZ. Využitím špecializovanej metodiky vyškolení zamestnanci úradov budú schopní presne a efektívne zacieliť rozvojové aktivity pre jednotlivých UoZ. V súčasnej dobe sa do evidencie úradov dostávajú klienti (UoZ), ktorí prichádzajú aj z rôznych pozícií špecialistov, resp. riadiacich pozícií, ktorí sú potenciálnou cieľovou skupinou na uplatnenie tejto metódy rozvojových a poradenských služieb.

Metóda tejto progresívnej vzdelávacej formy je odvodená od metódy Assessment Centre (ďalej len AC), ktorá umožňuje spoľahlivo rozpoznávať rozvojový potenciál účastníkov a pomerne presne odhadovať budúce pracovné správanie a voliť ďalší smer profesionálnej orientácie a osobnostného rozvoja.

Pracovníci úradov po absolvovaní detailnej teoretickej a praktickej prípravy na tréningu upevnia svoje zručnosti v procese učenia sa praktickou realizáciou. Takto štruktúrované vzdelávanie pracovníkov UPSVR zabezpečí profesionálne používanie nástroja hodnotenia účastníkov Hodnotiacich a rozvojových centier (ďalej len HRC) v širokom rozsahu.

Na základe pozorovania správania účastníkov HRC v konkrétnych modelových situáciách a na základe výstupov z osobnostných dotazníkov a iných vhodných diagnostickým metód pracovníci UPSVR získajú presný a realistický pohľad silné stránky a potreby rozvoja účastníkov HRC. Následný poradenský rozhovor s UoZ vedie k vytvoreniu individuálnych rozvojových akčných plánov, vďaka ktorým bude cielene pracovať na rozvoji zručností potrebných k úspešnému sa uplatneniu na trhu práce.

V metóde HRC ide o možnosť pozorovať jedno kritérium (napr. komunikačné zručnosti) v rôznych situáciách za použitia rôznych metód (individuálna a skupinová modelová situácia, psychodiagnostické metódy a pod.). Jedno kritérium sa zvyčajne pozoruje v dvoch až štyroch situáciách, čím sa dôsledne overí skutočná kvalita hodnotených.

AC zvyčajne trvá celý deň, čím sa výrazne odlišuje od ostatných metód hodnotenia. Možnosť pozorovať účastníka AC po dlhší súvislý čas vytvára predpoklad pre presnejšie a komplexnejšie závery. Napr. niektorí účastníci sú v niektorých prejavoch výraznejší na začiatku, iní naopak potrebujú viac času. Taktiež je možné veľmi dobre sledovať vplyv únavy, zvládanie záťaže a pod.

Obsahový rámec aktivity:

#### Kritéria hodnotenia – kompetencie: (predbežný návrh)

* Komunikačné zručnosti - napr. schopnosť komunikovať jasne, vecne, výstižne, štrukturovane, presvedčivosť prejavu, verbálna obratnosť....
* Správanie v medziľudských vzťahoch - napr. vnímavosť, taktnosť, diplomatickosť, nekonfliktnosť...
* Nasadenie a iniciatíva - napr. úroveň motivácie, angažovanosť, záujem, nasadenie, vytrvalosť.....
* Otvorenosť voči zmenám, adaptabilita - napr. ochota prispôsobiť sa zmenám, celková prispôsobivosť, ochota a schopnosť prijať nové informácie...
* Schopnosť riešiť problém - napr. schopnosť identifikovať problém, analyzovať súvislosti, zdravý úsudok, logickosť, schopnosť organizovať, identifikovať priority, plánovať aktivity ....
* Schopnosť rozhodovania - napr. schopnosť predvídať, stanoviť priority, rozhodnúť, jasne formulovať rozhodnutie, niesť zodpovednosť za rozhodnutie....
* Schopnosť vyrovnať sa so záťažou - napr. schopnosť konštruktívne reagovať na frustráciu, emocionálna stabilita, schopnosť prijať kritiku a ochota pracovať so spätnou väzbou....
* Obchodnícke zručnosti - napr. navodzovanie príjemnej atmosféry rozhovoru s klientom, orientácia na zisťovanie potrieb klienta, aktívne kladenie otázok, schopnosť vyjednávať, snaha prinášať obojstranne výhodné riešenia...

**Nastavenie metodiky HRC**

* definovanie kompetencií – kritérií hodnotenia (k vybraným kritériám sa vyberú modelové úlohy; zostaví sa prehľadná matica na pokrytie všetkých vybraných kritérií zvolenými modelovými úlohami; definovanie stupnice hodnotenia s cieľom zjednotiť všetkých pozorovateľov ; vytvorenie záznamového hárku, kde budú všetky prejavy sumarizované a budú slúžiť ako podklad pre poskytnutie spätnej väzby účastníkom HRC)
* vypracovanie modelových situácií vhodných na preverenie hodnotených kvalít (modelové situácie pripravené pre účastníkov simulujú skutočné situácie z reálnej praxe, sú modelované s cieľom identifikovať sledované kritériá, s možnosťou pokryť čo najväčšie množstvo kompetencií)
* zostavenie diagnostickej batérie a prípadových štúdií (dotazníky, testy)
* nastavenie štruktúry hodnotiaceho pohovoru (zadefinovanie modelu štruktúrovaného pohovoru – oblasti a konkrétne otázky)
* nastavenie štruktúry rozhovoru pri poskytovaní spätnej väzby (vytvorenie štruktúry rozhovoru a potrebných podkladov na poskytovanie spätnej väzby účastníkom)

**Vzdelávanie zamestnancov úradov a ústredia**

* výber a zaškolenie v priemere 3 vhodných zamestnancov z úseku služieb zamestnanosti, predovšetkým z úseku odborných poradenských služieb v rámci 43 úradov PSVR a 2 zamestnancov z Ústredia PSVR
* **sumarizácia vzdelávania (tréningov):**
* celkový počet účastníkov vzdelávacej aktivity je 131 (z toho 129 zamestnancov úradov a 2 zamestnanci ústredia), ktorí budú rozdelení do 22 skupín
* do tréningu budú zapojené navzájom 2 úrady PSVR. Z každého úradu PSVR budú zapojení v priemere 3 zamestnanci, t.j. v skupine bude cca 6 účastníkov.
* školenie jednej skupiny trvá 6 tréningových dní (TD) po 8 vyučovacích hodín denne (t.j. 1 vyučovacia hodina v rozsahu 60 minút) – vyškolenie 22 skupín trvá 132 TD
* školenie sa bude realizovať v priestoroch úradov PSVR, resp. v nimi určených priestoroch.

**Tréningová podpora**

Súčasťou aktivity je aj vypracovanie a dodávka vzdelávacích (tréningových) materiálov a manuálov na riešenie modelových situácii, dodávka dvoch typov DVD (tréningové a potréningové). V nákladoch na vzdelávanie budú zahrnuté aj náklady na školiace materiály, zabezpečenie didaktickej techniky a náklady na zabezpečenie DVD (tréningové, potréningové) a náklady na ubytovanie, stravné a cestovné pre lektora.

* účastníci dostanú k dispozícii dve DVD (tréningové a potréningové), ktoré budú obsahovať konkrétne modelové situácie, ich analýzu a spôsob ich riešenia. Z každého typu DVD bude vyhotovených 100 ks, z ktorých budú na každý úrad PSVR (celkom 43 úradov PSVR) distribuované 2 ks DVD a 14 ks DVD bude pre potreby Ústredia PSVR.
* DVD bude slúžiť ako názorná pomôcka počas tréningového procesu,
* po ukončení tréningu pomôže účastníkom pri zostavovaní, realizácií a následnej analýze HRC, ktorú budú realizovať samostatne
* DVD bude obsahovať konkrétne modelové situácie, ktoré budú môcť účastníci využívať aj v praxi; súčasťou hraných modelových situácií bude aj ich analýza – podrobné rozobratie priebehu modelovej situácie, formulácia otázok kladených s cieľom pochopiť spôsob uvažovania hodnoteného účastníka, ich sebareflexia atď.

**Workshop pre vedúcich zamestnancov**

* pre vedúcich zamestnancov, je určený na základné oboznámenie sa s inovatívnou formou odborných poradenských služieb uchádzačom o zamestnanie včítane praktických ukážok poradenských postupov. Cieľom je poskytnutie základných informácii o metodike a realizácii HRC, oboznámenie nadriadených so základnou charakteristikou HRC, možnosťou využitia v praxi, predstavenie metodiky HRC, oboznámenie s analýzou a výstupmi z HRC.
* celkový počet účastníkov je 45 zamestnancov (43 zamestnanci úradov PSVR a 2 zamestnanci Ústredia PSVR), ktorí budú rozdelení do 5 skupín (termínov = dní)
* workshop 1 skupiny trvá 1 tréningový deň (TD) po 8 vyučovacích hodín denne (t.j. 1 vyučovacia hodina v rozsahu 60 minút), vyškolenie 5 skupín trvá 5 TD.
* worskshopy sa uskutočnia v priestoroch úradov PSVR, resp. v nimi určených priestoroch.

V nákladoch na workshop budú zahrnuté aj náklady na školiace materiály, zabezpečenie didaktickej techniky a náklady na ubytovanie, stravné a cestovné pre lektora.

**Supervízne dni**

* v rámci supervíznych dní zhodnotí uchádzač spolu s vyškolenými zamestnancami ústredia alebo úradov 5 000 uchádzačov o zamestnanie a zároveň bude zvyšovať odbornosť a zručnosť o preškolených zamestnancov úradov a ústredia pri samotnej realizácii hodnotenia
* celkový počet zhodnotených UoZ v rámci 43 úradov PSVR je 5 000, t.j. na každom úrade PSVR bude zapojených cca 116-117 uchádzačov o zamestnanie
* 1 „supervizny“ deň trvá v rozsahu 8 vyučovacích hodín (t.j. 1 vyučovacia hodina v rozsahu 60 minút)
* dodávateľ aktivity zabezpečí overeniemetódy HRC na 5 000 uchádzačoch UoZ, ktorí absolvujú inovatívnu formu odborných poradenských služieb s cieľom identifikácie vlastného rozvojového potenciálu pre využitie pre návrat na trh práce. Vyškolení zamestnanci sa zúčastnia overovania tejto metódy na „domovskom“ úrade ako pozorovatelia.

**Poradenstvo po resp. počas tréningového procesu**

* po celú dobu trvania projektu bude pre zamestnancov vyškolených na HRC k dispozícii telefonický resp. mailový kontakt na trénera – poradcu, s ktorým sa môžu školení zamestnanci kedykoľvek poradiť .
* účastníci sa počas samotného tréningového procesu, ako aj po jeho ukončení telefonicky resp. mailovou formou budú môcť obrátiť na trénera - poradcu s konkrétnymi otázkami, napr. nové nečakané situácie vzniknuté počas realizovaného HRC, nejasnosti pri výbere metodiky resp. modelových úloh, nezrovnalosti pri interpretácií výsledkov či už diagnostickej časti resp. absolvovaných modelových úloh atď.

Aktivita bude realizovaná dodávateľsky prostredníctvom verejného obstarávania z úrovne ústredia. Financovanie aktivity bude zabezpečené z úrovne ústredia.

**Aktivita 2.2 - Podpora poskytovania poradenských služieb agentúrami podporovaného zamestnávania**

Agentúry podporovaného zamestnávania sú podľa § 58 zákona o službách zamestnanosti (ďalej len „APZ“) právnické alebo fyzické osoby, ktoré poskytujú občanom so ZP, dlhodobo nezamestnaným občanom a zamestnávateľom poradenské služby zamerané na uľahčenie získania vhodného zamestnania alebo na uľahčenie získania zamestnanca z radov občanov so zdravotným postihnutím a dlhodobo nezamestnaných občanov.

Cieľom aktivity je prispieť k riešeniu dlhodobej nezamestnanosti a integrácii znevýhodnených skupín UoZ v podmienkach súčasného trhu práce. V rámci tejto aktivity zabezpečia APZ služby vymedzené v § 58 zákona o službách zamestnanosti a individuálne poradenské aktivity (poradca, psychológ); posudzovanie osobnostných predpokladov, schopností a získaných odborných zručností UoZ so ZP a dlhodobo nezamestnaných UoZ; skupinové motivačné stretnutia so zamestnávateľmi; nácvik kľúčových kvalifikácií; vzdelávanie cieľových skupín UoZ so ZP a dlhodobo nezamestnaných UoZ (praktická príprava na pracovné pozície – pracovná/profesijná rehabilitácia; vyhľadávanie vhodných pracovných miest u zamestnávateľov; monitoring zameraný na udržanie pracovných miest v adaptačnej fáze a využijú ďalšie metódy a techniky potrebné k umiestneniu tejto znevýhodnenej skupiny UoZ na trh práce.

Aktivita bude realizovaná dodávateľským spôsobom. V rámci verejného obstarávania budú vybrané Agentúry podporovaného zamestnávania, ktoré poskytujú svoje služby v súlade s § 58 zákona o službách zamestnanosti a na základe platného povolenia vydaného ústredím. Dlhodobo nezamestnaní UoZ a UoZ so ZP budú do aktivity zaradení na základe Individuálneho akčného plánu vypracovaného v spolupráci s odborným poradcom úradu, pričom maximálna doba starostlivosti v APZ bude 12 mesiacov a minimálna 3 mesiace.

Aktivita pozostáva s činností smerujúcich k uplatneniu dlhodobo nezamestnaných UoZ a UoZ so ZP na trhu práce. Typy aktivít použitých pri konkrétnych dlhodobo nezamestnaných UoZ a UoZ so ZP sa môžu líšiť a vychádzajú zo znenia § 58 zákona o službách zamestnanosti a zo zaradenia ďalších inovatívnych metód a foriem práce vrátane rekvalifikácie.

Do aktivity predpokladáme zapojiť min. 1 000 UoZ.

Aktivita bude realizovaná agentúrami podporovaného zamestnávania prostredníctvom verejného obstarávania. Financovanie aktivity bude zabezpečené z úrovne ústredia.

**Aktivita 2.3 - Interaktívne moduly**

aktivita zrušená

**Aktivita 3 - Porovnávanie modelov osvedčených metodík dobrej praxe**

aktivita zrušená

**Aktivita 4 - Štandardizácia vybavenia 3-zónového systému poskytovania služieb zamestnanosti**

**Aktivita 4.1 - Skvalitnenie služieb zamestnanosti**

V predchádzajúcom období bolo z prostriedkov ESF (NP VII, NP VIIA) finančne podporené zriadenie Informačno-poradenských stredísk (ďalej IPS) na úradoch PSVR. Do IPS bolo zakúpené základné materiálno technické vybavenie. Pre optimálne poskytovanie služieb klientom v rámci zavedenia 3-zónového systému, v rámci ktorého IPS tvorí zásadnú časť I. zóny, je potrebné doplniť vybavenie pre klientov. Zvýšený nárast počtu evidovaných UoZmá zvýšený nápor na vybavenie, odzrkadľujúci sa vo zvýšenej potrebe samoobslužných PC pre klientov prioritne určených na vyhľadávanie informácií potrebných pre uplatnenie sa na trhu práce, možnosť kopírovania dostatočného počtu prehľadov o VPM a rôznych materiálov pre klientov, tlač písomností súvisiacich s výberom zamestnania (žiadosť o prijatie do zamestnania, životopis atď.). Vzhľadom  k enormnému nárastu počtu UoZ je potrebné dokúpiť aj didaktickú a prezentačnú techniku, čím sa zabezpečí vyššia úroveň aj pri skupinovom poskytovaní informácií.

Významnou súčasťou 3-zónového systému je získavanie voľných pracovných miest priamo u zamestnávateľov. Pre efektívne odovzdávanie informácií zamestnávateľom, bezodkladné využívanie informácií o VPM získaných u zamestnávateľov agentmi pre pracovné miesta a taktiež pre potreby BP a BI budú najmä pre potreby agentov pre pracovné miesta zakúpené notebooky. S využitím výpočtovej techniky budú agenti pre pracovné miesta priamo u zamestnávateľa poskytovať potrebné údaje (aktuálne údaje o vývoji trhu práce, informácie o nástrojoch AOTP vhodných pre konkrétneho zamestnávateľa a pod.). Získané VPM budú môcť priamo zaviesť do databázy prostredníctvom pripojenia sa na internet cez notebook. Notebooky budú využívané aj pri prezentáciách na BP a BI a výberových konaniach.

Všetko materiálno technické vybavenie bude zakúpené tak, aby štandardizovalo činnosť v rámci 3-zónového systému na všetkých úradoch PSVR. Počty PC, notebookov, tlačiarní, kopírok a didaktickej techniky vychádzajú z reálnych potrieb úradov PSVR.

V rámci aktivity budú zakúpené PC zostavy (vrátane office) pre zamestnancov služieb zamestnanosti za účelom optimálneho poskytovania služieb klientom v rámci zavedenia 3-zónového systému.

Zabezpečením novej výpočtovej techniky a tým aj zabezpečením plnohodnotného využívania nového softvérového riešenia každým zamestnancom služieb zamestnanosti bude viesť k naplneniu hlavného cieľa projektu NPVII-2 a to k zvýšeniu zamestnanosti a zamestnateľnosti modernizáciou sprostredkovania zamestnania, informačno-poradenských služieb, odborných poradenských služieb a podporou 3- zónového systému služieb zamestnanosti.

Pre optimálne poskytovanie služieb klientom v rámci zavedenia 3-zónového systému je potrebné zabezpečiť materiálno-technické vybavenie aj pre všetkých zamestnancov služieb zamestnanosti, ktorí poskytujú služby klientom. Nové softvérové riešenie pre služby zamestnanosti zabezpečí zvýšenie kvality informácií a zvýši ich hodnoty prostredníctvom centralizácie a konsolidácie informačných zdrojov, podpory nových procesov pri poskytovaní služieb zamestnanosti a prostredníctvom nových komunikačných kanálov a spôsobov interaktívnej distribúcie informácií.

Aktivita bude realizovaná dodávateľsky prostredníctvom verejného obstarávania, ktoré bude realizované z úrovne MPSVR SR, resp. Ústredia PSVR. Financovanie aktivity bude zabezpečené z úrovne úradov.

**Aktivita 4.2 - Zabezpečenie činnosti I. zóny - Informačno-poradenských stredísk**

V rámci aktivity bude financovaný spotrebný materiál, ktorý súvisí s činnosťou vykonávanou pre klientov v rámci I. zóny 3-zónového systému - Informačno-poradenského strediska (ďalej len IPS). Činnosti v IPS sú zabezpečované individuálne a skupinovo. Individuálne si klienti prichádzajú vyhľadávať informácie (o povolaniach, VPM, podmienkach zamestnania u zamestnávateľa...), ktoré je potrebné následne vytlačiť. VPM ako aj ďalšie materiály je potrebné tlačiť pre potreby všetkých klientov. Skupinové stretnutia vyžadujú predvolania, pozvánky a rôzny drobný kancelársky materiál.

V rámci spotrebného materiálu bude zakúpený kancelársky papier (farebný papier), bloky, poznámkové kocky, písacie potreby, euroobaly, zakladače/šanóny, rýchloviazače závesné, špendlíky/pripináčiky, spinky, informačné tabule, flipcharty, zvýrazňovače, stojany na letáky (zakladače, časopisy), potreby, ktoré súvisia s prevádzkou výpočtovej a rozmnožovacej techniky - tonery, optické valce. Budú zakúpené USB kľúče, DVD a CD nosiče na prenos množstva informácií s možnosťou ich dopĺňania a aktualizácie pri nízkych nákladoch.

Aktivita bude realizovaná dodávateľsky prostredníctvom verejného obstarávania realizovaného z úrovne MPSVR SR, resp. Ústredia PSVR. Financovanie aktivity bude zabezpečené z úrovne úradov.

**Aktivita 4.3 - Dizajn manuál - štandardizácia**

aktivita zrušená

**Aktivita 4.4 - Modernizácia postupov preverovania odbornej spôsobilosti zamestnancov služieb zamestnanosti**

Aktuálne prebieha vzdelávanie a rozvoj a následné preverenie odborných vedomostí formou testovania na pravidelných poradách zamestnancov podľa ich odborností. Táto forma je nedostatočne pružná, časovo a logisticky náročná, čo sa prejavuje na zvýšení finančných nákladov na takéto vzdelávanie a zhodnotenie zamestnancov. Pričom finančný a časový nárok je na strane hodnotených počas vypĺňania, ale i hodnotiteľov (metodikov) z ústredia pri vyhodnocovaní.

Za účelom možnosti rýchleho a pružného rozvoja a zisťovania aktuálneho stavu odbornej spôsobilosti zamestnancov úradov a zabezpečenia okamžitých náprav je potrebné vytvoriť nástroj, ktorý nám umožní zisťovať aktuálnu úroveň odborných znalostí zamestnancov.

K výhodám elektronických vzdelávacích a testovacích materiálov jednoznačne patrí ich prístupnosť zamestnancom prostredníctvom intranetu alebo internetu bez časového obmedzenia a strát na cestovanie, pričom sa prevereniu môžu venovať v ľubovoľnom, pre nich vhodnom čase, podľa dohodnutých parametrov. Navyše v krátkom čase je možné preškoliť a následne prehodnotiť veľké množstvo zamestnancov, čo pri osobnom vzdelávaní a testovaní nie je tak možné. Prístup k elektronickým vzdelávacím a testovacím databázam môže podporiť aktivitu zamestnancov v samostatnom štúdiu a poskytne vedeniu aj samotným zamestnancom úradov potrebnú spätnú väzbu o úrovni ich vedomostí získaných samostatných štúdiom, resp. po odbornom seminári, školení.

Dôležité je zvolenie správneho metodického postupu tvorby hodnotiaceho materiálu z odborných spôsobilosti, aby sa stal cenným zdrojom informácií a manažérskym nástrojom pre zvyšovanie kvality služieb.

K hlavným prínosom uplatnenia IT v elektronickom testovaní patrí:

* vytvorenie metodického postupu na spracovanie tematických okruhov v elektronickej forme,
* efektívna tvorba zadaní úloh z odborných oblastí,
* nové atraktívne spôsoby získavania spätnej väzby a vedomostí z potrebnej oblasti formou e-vzdelávania,
* okamžitá možnosť aktualizácie testov,
* zvyšovanie účinnosti vzdelávacieho procesu,
* znižovanie stresu z hodnotenia vedomostí prostredníctvom testov v elektronickej forme,
* motivácia, podpora a aktivácia samostatného štúdia a efektívnosť v príprave na obsluhu klientov,
* podpora vzdelávania a odborného rastu metodikov v oblasti použitia interaktívnych techník v odbornom vzdelaní,
* skvalitnenie práce zamestnancov v priamom kontakte s klientom.

Je zrejmé, že uplatňovanie prostriedkov informačných technológií v preverovaní má rôzne stupne náročnosti, ktoré súvisia so stránkou obsahovou, formálnou, technickou a pod.

Cieľom aktivity je uplatnenie prostriedkov informačných technológií vo vzdelávaní formou samostatného štúdia (e-learning), ale i v prehodnotení dosiahnutých vedomostí. Ide o tvorbu interaktívnych a multimediálnych metodických spresnení a všeobecných zručností, ktoré plne využijú technické prostriedky na uplatnenie prvkov tvorivosti a budú vhodné ako podnet pre samostatné štúdium, preškolenie zamestnancov v krátkom čase a následne prehodnotenie. Vzhľadom na veľké množstvo zamestnancov, ktorých sa predmet zákazky dotýka je potrebné vytvorenie databáz a iných podporných nástrojov na dynamickú funkcionalitu systému, rýchlosť vyhodnotenia a spracovanie výsledkov testovaných účastníkov. Prístup k elektronickým vzdelávacím a testovacím databázam vytvorí podmienky na aktivitu zamestnancov v samostatnom štúdiu a poskytne vedeniu aj samotným zamestnancom úradov potrebnú spätnú väzbu o úrovni ich vedomostí získaných samostatných štúdiom, resp. po odbornom seminári, školení.

Dodávateľ aktivity zabezpečí vypracovanie obsahovej náplne, metodickú a technickú realizáciu a to s využitím multimediálnych prvkov a informačných technológii. Zároveň je dôležité, aby pri tvorbe elektronického testovania odborných vedomostí s multimediálnymi prvkami v autorskom kolektíve navzájom spolupracovali odborníci z oblasti pedagogiky, psychológie, informatiky a testovanej oblasti.

Po uvedení systému do prevádzky dodávateľ poskytne technickú a personálnu podporu funkcionality systému, počas ktorej zabezpečí vzdelávanie, testovanie, evidenciu dosiahnutých výsledkov a ostatné súvisiace činnosti.

V rámci aktivity bude zabezpečené nasledovné:

* Návrh modelu vzdelávania – identifikácia obsahu vzdelávania, vypracovanie obsahovej náplne, vypracovanie metodologického modelu vzdelávania, vypracovanie metodologického modelu preverovania spôsobilosti zamestnancov, vypracovanie návrhu technického riešenia, realizácia technického riešenia
* Realizácia vzdelávania
* Vzdelávací a hodnotiaci systém
* Technická a personálna podpora systému – vytvorenie obsahu vzdelávania, testovania, vyhodnotenia a monitorovanie systému, vytvorenie vnútorného systému na monitorovanie výsledkov, monitorovanie funkčnosti systému, monitorovanie pripojiteľnosti na systém účastníkmi, spracovanie a vyhodnocovanie výsledkov, evidencia dosiahnutých výsledkov a ostatné súvisiace činnosti.

Aktivita bude realizovaná dodávateľsky prostredníctvom verejného obstarávania z úrovne ústredia. Financovanie aktivity bude zabezpečené z úrovne ústredia.

**Aktivita 5** **- Finalizácia informačných a odborných materiálov v printovej a elektronickej podobe**

**Aktivita 5.1 - Spracovanie výstupov vo forme elektronických médií**

Aktivita bude zameraná na tlač/lisovanie interaktívnych výstupov Svet práce zameraných na poradenstvo pri voľbe povolania a sprostredkovanie zamestnania. Obsah týchto výstupov vrátane návrhu bol spracovaný a financovaný v rámci NP VIIA z PO 2004-2006. Je určený UoZ, ZoZ a absolventom SŠ. Výstupy boli distribuované klientom na BI, VAPAC, v  IPS a priamo na školách. Finančné prostriedky z projektu budú určené na lisovanie obsahovo aktualizovaných (aktualizácia už spracovaných informácií v rámci NP VIIA, vrátane databáz a podkladov, bude do roku 2013 bez nároku na financie v zmysle zmluvy uzatvorenej s dodávateľom v rámci NP VIIA v PO 2004-2006) elektronických výstupov (DVD), s prípravou ich potlače a obalov, ako aj vypracovaním užívateľských informácií, vrátane distribúcie na úrady PSVR. Tieto elektronické výstupy budú k dispozícii na úradoch PSVR pre UoZ a ZoZ a distribuované na BI a ďalších podujatiach.

Lisovanie elektronických výstupov bude zabezpečené dodávateľsky. DVD bude lisované v náklade cca 60 000 kusov počas realizácie projektu, pričom sa vychádza z počtu absolventov SŠ vstupujúcich na trh práce a počtu UoZ a ZoZ – prioritne určených pre mladých ľudí, ktorí potrebujú základné aktuálne informácie o trhu práce podané pre nich atraktívnou formou na nosiči určeného pre túto vekovú kategóriu.

Aktivita bude realizovaná dodávateľsky prostredníctvom verejného obstarávania realizovaného z úrovne MPSVR SR, resp. Ústredia PSVR. Financovanie aktivity bude zabezpečené z úrovne ústredia.

**Aktivita 5.2 - Tlač informačných a odborných materiálov**

Poskytovanie informačných a poradenských služieb klientom úradov PSVR si vyžaduje okrem fundovaných odpovedí zodpovedných zamestnancov úradov PSVR aj podporu v podobe informačných a odborných materiálov. V rámci aktivity bude zabezpečená obsahová príprava a tlač rôznych druhov materiálov ako sú napr. letáky, plagáty, brožúry, publikácie regionálneho a celoslovenského charakteru vrátane distribúcie na všetky úrady PSVaR. Obsahová príprava informačných a odborných materiálov bude zabezpečená podľa povahy materiálu vlastnými zdrojmi a taktiež dodávateľským spôsobom. Grafické spracovanie a tlač jednotlivých materiálov bude realizovaná postupne podľa potreby počas celého obdobia realizácie projektu dodávateľom.

Obsahovo budú materiály zamerané najmä na:

* informácie o trhu práce,
* informácie o nástrojoch AOTP,
* informácie k voľbe povolania a výberu zamestnania,
* informácie pre zamestnávateľov,
* informácie podľa aktuálnej podpory rozvoja trhu práce.

Aktivita bude realizovaná dodávateľsky prostredníctvom verejného obstarávania realizovaného z úrovne MPSVR SR, resp. Ústredia PSVR. Financovanie aktivity bude zabezpečené z úrovne ústredia.

**Aktivita 5.3 - Rozšírenie knižničného fondu o informačné zdroje ako základnej podpornej informácie pre UoZ, ZoZ a záujemcov o podnikanie**

V rámci projektu NP VIIA bol zriadený knižničný fond pozostávajúci z rôznych publikácií, ktoré boli obsahovo zamerané na podporu UoZ, ZoZ a ďalších klientov pre vstup na trh práce. Tento knižničný fond bude rozšírený o publikácie zamerané na podporu samozamestnania a rozširovania podnikateľských aktivít zvyšovaním počtu pracovných miest, na ktoré budú následne umiestnení ďalší UoZ. Zakúpených bude 7 druhov publikácií, v ktorých záujemcovia nájdu informácie a riešenia, ktoré im pomôžu zreálniť ich plány a vyhnúť sa zbytočným chybám a zároveň budú užitočnou pomôckou pri plynulom rozvoji zamestnanosti a rozbehu nových podnikateľských aktivít. Publikácie budú zakúpené v počte 10 kusov na každé pracovisko a umiestnené do knižničného fondu určeného na výpožičky pre klientov úradov PSVR.  Publikácie prispejú ku skvalitneniu poskytovaných služieb klientom – UoZ, ZoZ a zamestnávateľom v 3-tej zóne. Budú určené aj ako podporný študijný materiál pre účastníkov internej prípravy pred začatím podnikania.

Knižničný fond bude slúžiť ako základný zdroj informácií pre UoZ a záujemcov o podnikanie.

Obsah jednotlivých publikácií bude obsahovo zameraný na:

1. charakteristika ekonomicko-hospodárskej situácie na trhu práce z pohľadu začatia podnikateľskej činnosti
2. motivácia UoZ, ZoZ k začatiu podnikania ako osoba samostatne zárobkovo činná, založenie živnosti, zakladanie spoločnosti
3. motivácia rozširovania podnikania so zámerom na tvorbu nových pracovných miest
4. začínam podnikať – finančné zdroje, ekonomické podmienky , obchodné vzťahy
5. začínam podnikať – daňové zákony, pracovno-právne vzťahy, odvodové povinnosti
6. začínam podnikať – základné pravidlá podnikania – obchodné právo, občianske právo
7. podpora úradu PSVR pri začatí podnikania.

Verejnosti bude obsah publikácií prístupný na [www.upsvar.sk](http://www.upsvar.sk)

Každá publikácia bude v náklade cca 1190 kusov. Z každej publikácie bude cca 10 kusov pre všetky pracoviská úradov PSVR, ktorých je celkom 119.

Aktivita bude zabezpečená dodávateľským spôsobom a hradená z úrovne ústredia PSVR.

**Podporná aktivita - Riadenie projektu**

Riadenie projektu bude zabezpečované v súlade so zmluvou o poskytnutí nenávratného finančného príspevku na realizáciu projektu medzi MPSVR SR a Ústredím. Ústredie bude pri realizácii projektu zabezpečovať najmä riadiacu a koordinačnú činnosť, komunikáciu vo vzťahu k riadiacemu orgánu a aktivity s dopadom na celé cieľové územie.

Efektívne a správne riadenie projektu bude zabezpečované v súlade s bodom 5.2 Personálne zabezpečenie, t.j. interne – prostredníctvom zamestnancov Ústredia a úradov a externe – prostredníctvom 2 zamestnancov, ktorí budú prijatí na príkaznú zmluvu (z toho 1 koordinátor na Sekciu služieb zamestnanosti a 1 koordinátor na Sekciu Projektového riadenia/Sekciu riadenia) a prostredníctvom 2 zamestnancov (1 metodik a 1 koordinátor), ktorí budú prijatí na plný úväzok.

Zamestnanec, ktorí bude prijatý na plný úväzok na Sekciu riadenia, bude pôsobiť na pozícii koordinátora a bude zabezpečovať nasledovné činnosti: koordinácia spolupráce medzi subjektmi zapojenými do realizácie NP VII-2; zabezpečovanie pracovných stretnutí pracovného tímu NP VII-2 príprava podkladov na pracovné stretnutia a spracovanie výstupov pracovných stretnutí; spolupráca a účasť na pracovných stretnutiach so subjektmi zapojenými do realizácie NP VII-2, spracovanie materiálov a úloh, ktoré budú vyplývať z pracovných stretnutí; komunikácia s príslušnými odbormi ústredia PSVR, s úradmi PSVR, s Riadiacim orgánom; kontrola dokladov predložených príkazcom a dodávateľom tovarov a služieb v rámci preberacieho konania; spracovávanie podkladov a podporných dokumentov súvisiacich s úhradou výdavkov za aktivity projektu, komunikácia s vecne príslušnými odbormi v súvislosti so spracovaním podkladov; zabezpečovanie informovanosti subjektov zapojených do realizácie NP VII-2 o zmenách v projekte; príprava a zabezpečenie podkladov pre kontrolné subjekty vykonávajúce kontrolnú činnosť implementácie NP VII-2; vrátane účasti na výkone kontrolnej činnosti v mieste jej výkonu; spracovanie podkladov k pravidelným monitorovacím správam o priebehu aktivít NP VII-2 pre príkazcu; vypracovanie pripomienok k zmluvám viažucim sa k NP, komunikácia s právnym odborom ohľadom týchto pripomienok a zapracovávanie pripomienok k zmluvám; spracovanie podkladov pre verejné obstarávanie; administratívne práce súvisiace s NP VII-2 (písanie listov a oznámení, scanovanie a kopírovanie materiálov, objednávanie tovarov a služieb súvisiacich s aktivitami projektu, archivovanie dokumentov, administrácia súvisiaca s verejným obstarávaním).

Zamestnanec, ktorí bude prijatý na plnú úväzok na Sekciu služieb zamestnanosti, bude pôsobiť na pozícii metodika a bude zabezpečovať nasledovné činnosti súvisiace s realizáciou jednotlivých aktivít NP VII-2, za ktoré je zodpovedná Sekcia služieb zamestnanosti: činnosti budú zamerané na spracovanie podkladov pre verejné obstarávanie; na prípravu zmlúv na zverejnenie; na komunikáciu s dodávateľmi/činnosti súvisiace s plnením jednotlivých zmlúv; na spracovávanie podkladov a podporných dokumentov súvisiacich s úhradou výdavkov za jednotlivé aktivity projektu; komunikácia s príslušnými odbormi Ústredia PSVR a s úradmi PSVR v súvislosti s realizáciou jednotlivých aktivít projektu; spracovávanie podkladov k pravidelným monitorovacím správam o priebehu aktivít NP VII-2; administratívne práce súvisiace s NP VII-2 (písanie listov, scanovanie a kopírovanie materiálov, objednávanie tovarov a služieb súvisiacich s aktivitami projektu, archivovanie dokumentov, administrácia súvisiaca s verejným obstarávaním); spolupráca a účasť na pracovných stretnutiach so subjektmi zapojenými do realizácie NP VII-2, spracovanie materiálov a úloh, ktoré budú vyplývať z pracovných stretnutí.

Zamestnanci prijatí na príkaznú zmluvu budú vykonávať napr. nasledovné činnosti: koordinácia spolupráce medzi subjektmi zapojenými do realizácie projektu, zabezpečovanie a príprava pracovných stretnutí, účasť na pracovných stretnutiach súvisiacich s implementáciou projektu, kontrola dokladov predložených vecne príslušnými odbormi ústredia PSVR a dodávateľmi aktivít, komunikácia s úradmi, príslušnými odbormi ústredia a s RO; administratívne práce (písanie listov a oznámení, kopírovanie materiálov, objednávanie tovarov a služieb súvisiacich s aktivitami projektu, administrácia súvisiaca s verejným obstarávaním), pripomienkovanie zmlúv s dodávateľmi aktivít projektu, príprava a zabezpečovanie podkladov pre kontrolné subjekty, príprava podkladov k monitorovacím správam.

Z dôvodu zabezpečenia dodávateľov aktivít projektu v súlade so zákonom č. 25/2006 Z.z. o verejnom obstarávaní v znení neskorších predpisov si žiadateľ zabezpečí realizáciu dodávky externe prostredníctvom odborne spôsobilej osoby.

**Podporná aktivita - Publicita a informovanosť**

Ústredie a úrady budú zabezpečovať publicitu a informovanosť aktivít projektu v súlade s Manuálom RO pre informovanie a publicitu a v súlade s bodom 7.

1. Uvádza sa príslušný merateľný ukazovateľ výsledku. V prípade, že daný výsledok projektu je napĺňaný realizáciou viacerých aktivít, ukazovateľ výsledku sa uvádza ku všetkým príslušným aktivitám, prostredníctvom čoho bude sledovaný príspevok jednotlivých aktivít projektu k výsledkom projektu. [↑](#footnote-ref-1)